Case ID: 1183634
Sentence 1: Belə ki, o, həmkəndilisi İsrəfilov Elvin Tərxan oğlu ilə qabaqcadan əlbir olub bir qrup şəxs halında cinayət əlaqəsinə girərək 2018-ci il martın 30-da saat 20 radələrində 2013-cü ildən Azərbaycan Respublikasının “Qırmızı Kitabı”nın İİ nəşrinə daxil edilmiş və ovlanması tamamilə qadağan olunan ceyranı ovlamaq məqsədi ilə lazımi icazə olmadan Bakı şəhəri, Qaradağ rayonu, Salyan və Neftçala rayonları inzibati ərazilərinin 54373,5 hektarlıq sahəsində yaradılmış, xüsusi mühafizə olunan qoruq ərazisi sayılan «Şirvan Milli Parkı»nın Salyan rayonu ərazisində yerləşən hissəsinə daxil olaraq, orada özü ilə gətirdiyi və özünə məxsus olan, xx xxxxxx 2015-ci il tarixli 224 nömrəli şəhadətnamə əsasında istifadə etdiyi 12 kalibrli, “İJ-27” markalı, ********* nömrəli yivsiz odlu ov tüfəngi ilə saat 22 radələrində bir dəfə atəş açmaqla dəyəri 1.650 manat olan bir baş ceyranı qanunsuz ovlayıb təbiətə külli miqdarda ziyan vurmuş, Elvin İsrəfilovla birlikdə özləri ilə gətirdikləribıçaqla ceyranın baş və ayaqlarını kəsdikləri zaman hakimiyyət nümayəndəsi hesab edilən və Azərbaycan Respublikası Ekologiya və Təbii Sərvətlər Nazirliyinin bioloji müxtəlifliyin qorunması və Xüsusi Mühafizə olunan təbiət ərazilərinin inkişafı Departamenti tərəfindən xx.xx.2005-ci il tarixdə təsdiq edilmiş Milli Parklar və Dövlət Təbii Qoruqlarında çalışan işçilərin hüquq və vəzifələrinə dair təlimata əsasən «Şirvan Milli Parkı»nın sahə müfəttişi vəzifəsində işləməklə üzərində nəzarət etdiyi ərazilərdə mühafizəni təşkil etmək, baş verə biləcək hər hansı qanun pozuntusunun qarşısını almaq məqsədi ilə profilaktik tədbirlər görmək, baş vermiş qanun pozuntusu faktlarını qanunamüvafiq qaydada rəsmiləşdirmək, xüsusi mühafizə olunan təbiət ərazisində və onun mühafizə zonasında mövcud qanunvericiliyə və mühafizə rejiminə zidd olan fiziki və hüquqi şəxslərin fəaliyyətini dayandırmaq, qanunvericiliyi pozmuş cinayət və ya inzibati xəta törətmiş şəxsləri qanunvericiliklə müəyyən edilmiş qaydada saxlamaq və rəhbərinin göstərişi ilə onları hüquq-mühafizə orqanının sərəncamına vermək vəzifələri qoyulmuş Xalıqov İltifat Şirəli oğlu, «Şirvan Milli Parkı»nın mühafizə yegerləri vəzifəsində işləməklə üzərlərinə mühafizəsinə cavabdeh olduğu ərazidə gündəlik müşahidələr aparmaq, baş verə biləcək hər hansı qanun pozuntusunun qarşısının alınması məqsədi ilə tədbirlər görmək, baş vermiş qanun pozuntularını aşkar etdiyi təqdirdə bu barədə dərhal sahə müfəttişinə məlumat vermək, xüsusi mühafizə olunan təbiət ərazilərində və onun mühafizə zonalarında mövcud qanunvericiliyə və mühafizə rejiminə zidd olan fəaliyyətləri dayandırmaq, qanunvericiliyi pozmuş cinayət və ya inzibati xəta törətmiş şəxsləri qanunvericiliklə müəyyən edilmiş qaydada saxlamaq vəzifələri qoyulmuş Zeynalov Bayram Hüseyn oğlu və Səmədov Fərhad Söhbət oğlunun onların cinayətkar əməllərinin qarşısını almaq məqsədi ilə yaxınlaşdıqlarını görərək, qanunsuz əməllərinə son qoymaları barədə tələblərinə məhəl qoymayıb, həmin tüfənglə onların istiqamətində nişan alıb təxminən 25-30 metr məsafədən bir dəfə atəş açaraq onlara qarşı xidməti vəzifələrini yerinə yetirərkən həyat və sağlamlıqları üçün təhlükəli olan zor tətbiq etməklə müqavimət göstərmiş, bu zaman ilk olaraq qarşısına çıxan Bayram Zeynalova istiqamətləndirdiyi, ümumi təhlükəli üsulla, yəni onun yanında olan İltifat Xalıqovun və Fərhad Səmədovun həyatları üçün real təhlükə yaratmaqla qəsdən öldürmək məqsədi ilə açdığı həmin atəşin sonuncunun həyat və sağlamlığı üçün təhlükəli olan qarın nahiyəsinə dəysə də, əynindəki gödəkçəni zədələməsinə baxmayaraq dəlib keçmədiyinə görə bədən səthinə xəsarət yetirmədiyindən öz iradəsindən asılı olmayan səbəbdən Bayram Zeynalovu xidməti vəzifələrinin icrası ilə əlaqədar ümumi təhlükəli üsulla qəsdən öldürmək niyyətini həyata keçirə bilməmiş, bundan sonra Elvin İsrəfilovla ayrı-ayrı istiqamətlərdə qaçaraq hadisə yerindən uzaqlaşmağa çalışmış, həmin vaxt Elvin İsrəfilov mühafizə yegerləri Bayram Zeynalov və Fərhad Səmədov tərəfindən yaxalansa da, o, sahə müfəttişi İltifat Xalıqov tərəfindən təqib edildiyini görüb cinayətkar əməllərini davam etdirərək əlində olan tüfənglə nişan alıb xidməti vəzifələrinin icrası ilə əlaqədar onu qəsdən öldürmək məqsədi ilə təxminən 50-60 metr məsafədən atəş açaraq sonuncunun qarının ön səthinə, göbəkdən bir qədər aşağı qarın boşluğuna nüfuz etməyən, sağlamlığın qısa müddətə pozulmasına səbəb olan, sağlamlığa yüngül zərərvurmaya aid xəsarət yetirdiyinə görə İltifat Xalıqov təqibə davam etməyib qaranlıqda gözdən itdiyindən o, iradəsindən asılı olmayan səbəbdən İltifat Xalıqovu və Bayram Zeynalovu, yəni iki və daha çox şəxsi xidməti vəzifələrinin icrası ilə əlaqədar qəsdən öldürmək niyyətini başa çatdıra bilməyib hadisə yerindən uzaqlaşmışdır.